UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Euroopa peamine eesmärk on saada aastaks 2050 esimeseks kliimaneutraalseks piirkonnaks. Selleks ei piisa ainult heitkoguste vähendamisest. Vajame majandusmudelit, mis annab planeedile taastuvenergial põhineva ringmajanduse kaudu tagasi selle, mis temalt võetakse, kirjutab Ursula von der Leyen.
#000005
See on mõjutanud loovat mõtlemist, mööblidisaini ja linnamaastikku kogu maailmas enam kui saja aasta jooksul. Kunsti ja praktilisust ühendades aitasid Bauhausi geniaalsed teerajajad sõna otseses mõttes kujundada sotsiaalset ja majanduslikku üleminekut tööstusühiskonnale ja 20. sajandisse.
#000007
Sada aastat hiljem seisame silmitsi uute üleilmsete väljakutsetega: kliimamuutus, reostus, digiüleminek ja demograafiline plahvatus, mille tulemusel peaks maailma elanikkond ennustuse kohaselt suurenema sajandi keskpaigaks kuni kümne miljardi inimeseni. Need muudatused toimuvad käsikäes näiliselt piiramatu majanduskasvuga, mis kahjustab meie heaolu, meie planeeti ja meie piiratud loodusvarasid.
#000008
Hooned ja taristud tekitavad vähemalt 40 protsenti kasvuhoonegaaside heitest. Moodsad ehitised põhinevad suures osas tsemendil ja terasel, mille mõlema tootmiseks kulub tohutul hulgal energiat ja mis isegi eraldavad keemiliste reaktsioonide kaudu süsinikdioksiidi.
#000009
Kõik märgid näitavad ühes suunas: me peame oma mõtteviisi ja plaane muutma. Euroopa saab etendada selles muutuses juhtrolli ja ta peab seda tegema. Seepärast oleme seadnud Euroopa rohelise kokkuleppe oma prioriteediks. See avab hulga uusi võimalusi ja on meie uus majanduskasvu strateegia.
#000010
Euroopa peamine eesmärk on saada aastaks 2050 esimeseks kliimaneutraalseks piirkonnaks. Selleks ei piisa ainult heitkoguste vähendamisest. Vajame majandusmudelit, mis annab planeedile taastuvenergial põhineva ringmajanduse kaudu tagasi selle, mis temalt võetakse.
#000011
Kuid tahan, et see oleks midagi enamat kui keskkonna- või majandusprojekt. Euroopa roheline kokkulepe peab olema eelkõige Euroopa uus kultuuriprojekt. Igal liikumisel on oma pale ja oma iseloom. See süsteemne muutus vajab oma esteetikat, milles ühendatakse disain ja kestlikkus.
#000012
Seepärast käivitame uue "Euroopa Bauhausi" liikumise, disaini-ja loomekeskkonna, kus arhitektid, kunstnikud, tudengid, teadlased, insenerid ja disainerid teevad koostööd, et see visioon teoks teha.
#000013
Uus "Euroopa Bauhaus" on liikumapanev jõud, et muuta Euroopa roheline kokkulepe atraktiivseks, uuenduslikuks ja inimkeskseks. See liikumine põhineb kestlikkusel, juurdepääsetavusel ja esteetikal, selle eesmärk on tuua Euroopa roheline kokkulepe inimestele lähemale ning muuta ringlussevõtt, taastuvenergia ja bioloogiline mitmekesisus loomulikuks.
#000014
"Eesmärk on kliimaneutraalsed linnad, kus on parem elada."
#000016
Uus "Euroopa Bauhaus" peaks ära kasutama ka sajandi teist revolutsioonilist suundumust. Digiteerimine muudab üha enam seda, kuidas me mõtleme ja tegutseme. Tulevikus toimivad majad, asulad ja linnad paremini tänu oma digiteisikule. Arvutisimulatsioonid võimaldavad teha paremaid disainiotsuseid ning seega suurendada ressursitõhusust ja taaskasutust ning vähendada mõju keskkonnale ja kohalikule kliimale. Eesmärk on kliimaneutraalsed linnad, kus on parem elada.
#000017
Uue "Euroopa Bauhausi" eesmärk on sama, mis Weimarist pärit ja kogu maailmas levinud ajaloolisel Bauhausi liikumisel: olla midagi enamat kui ainult arhitektuurikool, kus kasutatakse uusi tehnoloogiaid ja tehnikaid. Bauhausi murranguline edu ei oleks olnud mõeldav ilma ühenduseta kunsti- ja kultuurimaailmaga ega ajastu sotsiaalsete väljakutseteta.
#000018
Vana Bauhaus tõestas, et tööstus ja hea disain võivad parandada miljonite inimeste igapäevaelu. Uus "Euroopa Bauhaus" peaks käivitama samalaadse dünaamika. See peaks näitama, et vajalik võib samal ajal olla kaunis, et stiil ja kestlikkus sobivad kokku. Peame jätma tuttavad teed ja muutma oma vaatenurka. Uus "Euroopa Bauhaus" loob selleks võimaluse.
#000019
Järgmise kahe aasta jooksul algatatakse liidu eri liikmesriikides esimesed viis "Euroopa Bauhausi" projekti. Nende kõigi ühine nimetaja on kestlikkus, kuid erineva rõhuasetusega. Olgu projekti teemaks looduslikud ehitusmaterjalid ja energiatõhusus, demograafia, tuleviku liikuvus või ressursitõhus digiinnovatsioon – alati on need ühendatud kultuuri ja kunstiga.
#000020
Need on Euroopa ettevõtete loovuse katselaborid ja sõlmpunktid, kust saab alguse Euroopa ja üleilmne võrgustik, mis suurendab võimalikult palju iga üksiku Bauhausi majanduslikku, ökoloogilist ja sotsiaalset mõju.
#000021
Tahan, et uus "Euroopa Bauhaus" käivitaks loova ja interdistsiplinaarse liikumise, mis arendaks välja nii esteetilised kui ka funktsionaalsed standardid koostoimes tipptehnoloogia, keskkonna ja kliimaga.
#000022
Kui suudame ühendada kestlikkuse hea disainiga, saab Euroopa roheline kokkulepe hea hoo – ja seda ka Euroopa Liidust kaugemal. See peaks elavdama arutelu uute ehitusmeetodite ja disainilahenduste üle. See peaks aitama eksperimenteerida ja andma praktilisi vastuseid sotsiaalsele küsimusele selle kohta, milline võiks olla eurooplaste tänapäevane elu kooskõlas loodusega. See aitab muuta meie 21. sajandi kaunimaks ja humaansemaks.
#000023
Gabriel ja Bria: innovatsiooniga tuleb majandusmudeleid päriselt muuta
#000024
Züleyxa Izmailova: kas rohepööre käib valitsusliidule üle jõu?
#000026
Raiko Puustusmaa: hoonete rekonstrueerimisest tehase abiga
#000029
Euroopa Komisjoni plaan näeb ette kümne aastaga 35 miljoni hoone renoveerimise
#000031
Kaarel Tarand: pikk uni enne tõelist kriisi
#000034
Züleyxa Izmailova: Eesti majandus vajab kannapööret
#000035
Jaanus Terasmaa: vesi kui XXI sajandi julgeolekurisk ja sõdade põhjus
#000038
Mihkel Mutt: maailmalõpp pole ligi tulnud
#000039
Meelis Oidsalu: protestipoliitika kunstiline tase on riigikogus langenud
#000040
Mirjam Mõttus: raamatukogud hääbuvad, sest inimesi ja raha lihtsalt pole
#000041
Mari Peegel: Koidula pole ainus naine, kes väärib oma tänavat
#000044
Iraani meedia: riiki tabas droonirünnak laskemoonatehase vastu
#000045
Kabemeistrivõistlustel on enne viimast vooru põnevad tabeliseisud
#000053
Pühapäeva tuleb pilvine, aga sajuta
#000056
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000058